Welgedaan, Marais Viljoen matrieks 2017 | Alberton Record
Tech Thursday: 5 things you need to know about the Facebook data scandal - 6 mins ago
Welgedaan, Marais Viljoen matrieks 2017
Die skool se gemiddelde slaagsyfer vir die afgelope nege jaar is 99,04 persent, wat sonder twyfel ‘n bewys is van die kwaliteit onderrig wat by die skool aangebied word.
TOP PRESTEERDER: Eduan Bruwer het sy skoolloopbaan met agt onderskeidings vaarwel gewens.
HOËRSKOOL Marais Viljoen spog graag met hul fantastiese slaagsyfer en aantal onderskeidings wat hul leerlinge teen die einde van 2017 verwerf het.
Eduan Bruwer het vanjaar weer die nou bykans jaarlikse agt-onderskeidings-tradisie by Marais Viljoen voortgesit en is met agt onderskeidings die skool se top presteerder. Hy het onderskeidings in Afrikaans, Engels, lewensoriëntering, wiskunde, rekeningkunde, lewenswetenskap, rekenaartegnologie en fisiese wetenskappe verwerf.
Leonie Grobler is kort op sy hakke met sewe onderskeidings en Venita van der Bergh met ses. In totaal het die leerders van Marais Viljoen 146 onderskeidings behaal.
SEWE ONDERSKEIDINGS: Leonie Grobler was maar een onderskeiding kort om ook 2017 se top presteerder te wees.
Die skool spog met ‘n slaagsyfer van 98,8 persent van 247 matriekkandidate. Die skool se gemiddelde slaagsyfer vir die afgelope nege jaar is 99,04 persent, wat sonder twyfel ‘n bewys is van die kwaliteit onderrig wat by die skool aangebied word.
In elf van die vakke wat vir die matrieks aangebied word, het die leerders 100 persent behaal – oftewel, almal wat hierdie vakke geneem het, het geslaag.
Volgens die hoof, Martie Heystek, is sy en die personeel van die skool baie trots op die matriekgroep van 2017.
SES ONDERSKEIDINGS: Met ses onderskeidings onder die knie wag daar ‘n blink toekoms vir Venita van den Bergh.
“’n Mens mik altyd vir ‘n 100 persent slaagsyfer, maar die gemiddelde slaagsyfer van 99,04 persent oor nege jaar dui ongetwyfeld aan op die kwaliteit onderrig en opvoeding wat gelewer word,” het sy gesê. “Die leerders woeker met hul talente en ons as skool, saam met die ouers, moet hulle lei en ondersteun sodat elkeen sy/haar potensiaal bereik.”
The big day arrived for the matric class of 2017
Waterstone College class of ’17 excels
Grace Trinity matrics jump for joy